b"\n_START_ARTICLE_\nKylie Minogue\n_START_SECTION_\nGyvenimas ir karjeros prad\xc5\xbeia\n_START_PARAGRAPH_\nKylie \xe2\x80\x93 pirmasis t\xc4\x97v\xc5\xb3 Ronald Charles Minogue (buhalteris kil\xc4\x99s i\xc5\xa1 Airijos) ir Carol Ann (mergautin\xc4\x97 \xe2\x80\x93 Jones) (buvusi balerina, kilusi i\xc5\xa1 Maesteg, Velso) vaikas. Jos jaunesnioji sesuo \xe2\x80\x93 Dannii Minogue, taip pat daininink\xc4\x97 bei realyb\xc4\x97s \xc5\xa1ou X Factor (X Faktorius) teis\xc4\x97ja. Tre\xc4\x8dioji \xc5\xa1eimos at\xc5\xbeala \xe2\x80\x93 Brandanas, dirbantis \xc5\xbeini\xc5\xb3 operatoriumi Australijos televizijoje._NEWLINE_Minogue vaikai augo prie Surrey kalv\xc5\xb3 bei lank\xc4\x97 Camberwell vidurin\xc4\x99 mokykl\xc4\x85._NEWLINE_Tuomet, kai jaun\xc4\x97l\xc4\x97 Dannii prad\xc4\x97jo dalyvauti vaik\xc5\xb3 televizijos laidoje Young Talent Time, Kylie gavo savo pirmaj\xc4\xaf vaidmen\xc4\xaf seriale Sullivans po kurio sek\xc4\x97 Skyways bei 1985 metais gautas rimtesnis vaidmuo seriale Handerson Kids._NEWLINE_Po filmavim\xc5\xb3 Kylie sugri\xc5\xbeo \xc4\xaf vidurin\xc4\x99 baigti moksl\xc5\xb3. Prie\xc5\xa1 gars\xc5\xb3j\xc4\xaf vaidmen\xc4\xaf seriale Kaimynai, Kylie sutiko suvaidinti dar keliuose epizodiniuose vaidmenyse serialuose Zoo Family (Ivonos epizodinis vaidmuo) bei Fame And Missfortune (pagrindinio herojaus Timo sesers Sam vaidmuo)._NEWLINE_Rimta Kylie karjera prasid\xc4\x97jo b\xc5\xabtent nuo vaidmens populiariame austral\xc5\xb3 seriale Neighbours (Kaimynai), kuriame ji atliko mai\xc5\xa1taujan\xc4\x8dios mechanik\xc4\x97s Charlene Mithcell vaidmen\xc4\xaf._NEWLINE_Pirmoji serija su Kylie pasirod\xc4\x97 1986 baland\xc4\xaf. Joje Charlene bandydama patekti i savo namus lipa pro lang\xc4\x85 ir j\xc4\x85 pamat\xc4\x99s kaimyn\xc5\xb3 berniukas Scott Robinson (vaidmen\xc4\xaf atliko Jason Donovan) bando j\xc4\x85 sulaikyti. Serialo eigoje tarp \xc5\xa1i\xc5\xb3 dviej\xc5\xb3 heroj\xc5\xb3 u\xc5\xbegimsta meil\xc4\x97, kuri baigiasi vestuv\xc4\x97mis. Pastaroji serija buvo rodoma 1987 metais ir pritrauk\xc4\x97 daugiau nei 20 milijon\xc5\xb3 \xc5\xbei\xc5\xabrov\xc5\xb3 visoje Did\xc5\xbeioje Britanijoje._NEWLINE_1987 metais Kylie buvo \xc4\xafvertinta pirmuoju apdovanojimu: auksiniu Logie (Australijos Emmy) kaip populiariausia aktor\xc4\x97 Viktorijos \xc5\xbeem\xc4\x97je. Po \xc5\xa1io 1988 metais sek\xc4\x97 dar keturi \xc4\xafvertinimai.\n_START_SECTION_\n1987-1992 SAW laikotarpis - muzikin\xc4\x97s karjeros prad\xc5\xbeia\n_START_PARAGRAPH_\n1987 metais \xc4\xaf Fitzroy futbolo klubo koncert\xc4\x85 buvo pakviesti visi serialo Kaimynai aktoriai. Kylie Minogue kartu su kitais aktoriais bei John Waters atliko dain\xc4\x85 I Got You Babe ir vien\xc4\x85 solin\xc4\x99 partij\xc4\x85 Loco-Motion kuri\xc4\x85 ka\xc5\xbekas \xc4\xafra\xc5\xa1\xc4\x97 ir i\xc5\xa1siunt\xc4\x97 \xc4\xaf Mushrooms \xc4\xafra\xc5\xa1\xc5\xb3 kompai\xc4\xafj\xc4\x85. Ir \xc5\xa1tai 1987 met\xc5\xb3 bir\xc5\xbeel\xc4\xaf Kylie jau keliauja \xc4\xafra\xc5\xa1yti savo pirmojo singlo Locomotion, kuris vie\xc5\xa1ai pasirodo jau t\xc5\xb3 pa\xc4\x8di\xc5\xb3 met\xc5\xb3 liep\xc4\x85. Septynias savaites \xc5\xa1i nuotaikinga daina buvo numeris vienas Australijos muzikos topuose, o pardavimai siek\xc4\x97 daugiau nei 200,000 kopij\xc5\xb3 atne\xc5\xa1dami singlui geriausiai parduodamo per pastaruosius 10 met\xc5\xb3 titul\xc4\x85. 1988 met\xc5\xb3 prad\xc5\xbeioje Minogue sulaukia pirmojo muzikinio ARIA \xc4\xafvertinimo u\xc5\xbe geriausiai parduot\xc4\x85 singl\xc4\x85. Daininink\xc4\x97 gauna pasi\xc5\xablym\xc4\x85 keliauti \xc4\xaf Anglij\xc4\x85 ir SAW \xc4\xafra\xc5\xa1\xc5\xb3 studijoje \xc4\xafra\xc5\xa1yti savo pirm\xc4\x85j\xc4\xaf album\xc4\x85._NEWLINE_Antrasis singlas I Should Be So Lucky pasirodo 1987 met\xc5\xb3 gruod\xc4\xaf ir \xc5\xa1okteli \xc4\xaf top\xc5\xb3 vir\xc5\xa1\xc5\xabnes Australijoje, Vokietijoje, Jungtin\xc4\x97se Karalyst\xc4\x97se, Suomijoje, \xc5\xa0veicarijoje, Izraelyje ir Honkonge. Kylie gauna antr\xc4\x85 ARIA apdovanojim\xc4\x85 u\xc5\xbe geriausiai parduot\xc4\x85 singl\xc4\x85._NEWLINE_Tre\xc4\x8diasis Kylie singlas Got To Be Certain',' i\xc5\xa1leistas 1988 met\xc5\xb3 gegu\xc5\xbe\xc4\x97s 2 dien\xc4\x85, tampa numeriu vienas Ausmralijos muzikos topuose. I\xc5\xa1karto po \xc5\xa1io singlo i\xc5\xa1leidimo Kylie paskelbia, kad palieka serial\xc4\x85 Kaimynai tam, kad test\xc5\xb3 muzikin\xc4\x99 karjer\xc4\x85._NEWLINE_Liepos 4 dien\xc4\x85 pasirodo pirmasis Kylie Minogue albumas pavadinimu Kylie patek\xc4\x99s \xc4\xaf pirm\xc4\x85 viet\xc4\x85 Jungtin\xc4\x97s Karalyst\xc4\x97s ir Australijos topuose. Albumas taip pat gauna apdovanojimus Amerikoje ir Singap\xc5\xabre. Toliau sek\xc4\x97 tokie singlai kaip Loco-Motion, Je Ne Sais Pas Pourquoi, Especially For You duetu su tuo pa\xc4\x8diu Kaimyn\xc5\xb3 vaikinu Jason'u Donovan'u, It\xe2\x80\x99s No Secret, kuris buvo i\xc5\xa1leistas tik Amerikoje ir u\xc5\xbe\xc4\x97m\xc4\x99s 37 viet\xc4\x85 topuose, bei Turn It Into Love, i\xc5\xa1leistas Japonijoje bei u\xc5\xbe\xc4\x97m\xc4\x99s 1 viet\xc4\x85 muzikos topuose._NEWLINE__NEWLINE_1989 Kylie i\xc5\xa1leid\xc5\xbeia antraj\xc4\xaf savo studijin\xc4\xaf album\xc4\x85 Enjoy Yourself, kuris tampa s\xc4\x97kmingu Australijoje, Jungtin\xc4\x97se Karalyst\xc4\x97se, Europoje, Naujoje Zelandijoje ir Azijoje. Pirmasis albumo singlas Hand On Your Heart i\xc5\xa1karto patenka \xc4\xaf Did\xc5\xbeiosios Britanijos muzikos top\xc5\xb3 vir\xc5\xa1\xc5\xabnes. Tais Pa\xc4\x8diais metais daininink\xc4\x97 surengia pirm\xc4\x85j\xc4\xaf savo mini tur\xc4\x85 pavadinimu Disco In Dream su kuriuo koncertuoja Japonijoje ir Did\xc5\xbeiojoje Britanijoje. Turas buvo skirtas tik jaunesnio am\xc5\xbeiaus klausytojams._NEWLINE_Gruod\xc5\xbeio m\xc4\x97nes\xc4\xaf Minogue, kartu su kitais \xc5\xbeymiais atlik\xc4\x97jais \xc4\xafra\xc5\xa1o dain\xc4\x85 Do They Know It\xe2\x80\x98s Christmas, skirt\xc4\x85 nuo karo nuniokotai Etiopijai. Tais pa\xc4\x8diais metais Kylie kartu su Amerikos aktoriumi Charlie Schlatter suvaidina romanti\xc5\xa1koje dramoje The Delinquents (Nusikalteliai). \xc5\xa0is filmas Kylie atne\xc5\xa1\xc4\x97 daugiau nei 200.000 svar\xc5\xb3 peln\xc4\x85._NEWLINE_Rhythm of Love albumas pristat\xc4\x97 sud\xc4\x97tingesn\xc4\x99 ir brandesn\xc4\x99 \xc5\xa1oki\xc5\xb3 muzik\xc4\x85, o Kylie i\xc5\xa1 mielos kaimyn\xc5\xb3 mergait\xc4\x97s tapo \xc5\xbeavia moterimi. Tai puikiai atsispind\xc4\x97jo jos naujausiame video klipe Better The Devil You Know, kuris pasirod\xc4\x97 baland\xc5\xbeio 30, 1990 metais. Daininink\xc4\x97s romanas su skandalingu Michael Hutchence taip pat buvo vertinamas kaip jos \xc4\xafvaizd\xc5\xbeio pasikeitimo dalis. Pats Michael Hutchence yra sak\xc4\x99s, kad daina Suicide Blonde buvo \xc4\xafkv\xc4\x97pta Kylie Minogue. Albumas Rhythm Of Love tapo populiariausiu tarp brit\xc5\xb3 naktiniuose klubuose. Tre\xc4\x8diaj\xc4\xaf album\xc4\x85 Kylie pa\xc5\xbeym\xc4\x97jo tokiais singlais kaip Step back In Time, What Do I Have To Do bei Shocked, kurio remixas buvo \xc4\xafra\xc5\xa1ytas kartu su Jazzi P._NEWLINE_Tais pa\xc4\x8diais metais, vasario m\xc4\x97nes\xc4\xaf, daininink\xc4\x97 pirm\xc4\x85 kart\xc4\x85 surengia koncertin\xc4\xaf tur\xc4\x85 Australijoje, kurio metu aplanko ir Azij\xc4\x85._NEWLINE_Jos ketvirtas albumas Let\xe2\x80\x99s Get To It, i\xc5\xa1leistas 1991 metais, lieka 15 vietoje brit\xc5\xb3 album\xc5\xb3 tope ir buvo pirmasis gan\xc4\x97tinai nes\xc4\x97kmingas albumas, kuris taip ir nepateko \xc4\xaf album\xc5\xb3 top 10. Albumo pirmasis singlas Word Is Out pakliuvo tik \xc4\xaf 16 viet\xc4\x85. Po \xc5\xa1io singlo sek\xc4\x97 If You Where With Me Now ira\xc5\xa1ytas kartu su Keith Washington, Give Me Just A Little More Time ir Finner Feelings. Pirmi du singlai pateko \xc4\xaf 4 viet\xc4\x85 Did\xc5\xbeiosios Britanijos topuose i\xc5\xa1skyrus Finer Feelings, kuris pakilo tik iki 11 vietos._NEWLINE_Greatest Hits albumas buvo i\xc5\xa1leistas 1992 metais. Jis tapo numeris vienas Anglijoje ir liko 3 vietoje Australijoje. Singlai What Kind Of Fool (Heard All That Before) bei grup\xc4\x97s Kool And The Gang perdainuota daina Celebration i\xc5\xa1karto pateko \xc4\xaf muzikos top 20. Tais pa\xc4\x8diais metais Minogue parei\xc5\xa1kia, kad palieka PWL \xc4\xafra\xc5\xa1u kompanij\xc4\x85."